Ευστράτιος Κουλουμβάκης

Ο Ευστράτιος Κουλουμβάκης (1872-1958), του Γεωργίου, ήταν Έλληνας δικηγόρος και πολιτικός από το Οίτυλο. Υπηρέτησε ως βουλευτής επί 12 χρόνια συνολικά και ως νομάρχης από το 1917 ως το 1920.εφ. Μακεδονία , 14-3-1958, σελ. 3. (μέσω Εθνικής Βιβλιοθήκης της Ελλάδας)

 Νομική σταδιοδρομία 
Γεννήθηκε στο χωριό Τσέρια Οιτύλου το 1872 και ακολούθησε νομικές σπουδές στο Πανεπιστήμιο Αθηνών. Άσκησε τη δικηγορία, αρχικά στην Καλαμάτα και εν συνεχεία στην Αθήνα. Ειδικεύτηκε στο Ποινικό Δίκαιο. Εξέδιδε μέχρι τον θάνατό του την εφημερίδα "Ο Πολιτικός", η οποία κυκλοφορούσε κάθε εβδομάδα και έγραφε στην καθαρεύουσα, της οποίας υπήρξε δεινός υποστηρικτής.

 Πολιτική σταδιοδρομία 
Ο Κουλουμβάκης εξελέγη για πρώτη φορά βουλευτής Λακωνίας στην Α΄  Αναθεωρητική Βουλή του Αυγούστου του 1910.Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 116  (αριθμ. 749)  Το 1911 επανεξελέγη βουλευτής και στην αρχή αντιτάχθηκε στον Ελευθέριο Βενιζέλο. Όμως, το 1917 έγινε οπαδός του Βενιζέλου και μάλιστα διορίστηκε Νομάρχης Αττικοβοιωτίας, υπηρετώντας επί τριετία. Στις 9 Μαρτίου 1930 έπειτα από επαναληπτική εκλογή επέστρεψε στα βουλευτικά έδρανα στην εκλογική περιφέρεια Οιτύλου, εκλεγείς με το κόμμα των Φιλελευθέρων. Μεταπολεμικά, το 1946 εξελέγη βουλευτής Αθηνών με την Ηνωμένη Παράταξη Εθνικοφρόνων (Λαϊκόν Κόμμα), υπηρετώντας ως το 1950. Σε εκείνες τις τελευταίες εκλογές ο Κουλουμβάκης έλαβε 27.224 ψήφους.Εφημερίδα Εμπρός , 31-3-1946 (ΕΚΛΟΓΕΣ 1946 – ΟΙ 1.538 ΠΟΛΙΤΕΥΤΕΣ), ανάκτηση 2-11-2018.

 Θάνατος 
Απεβίωσε σε ηλικία 86 ετών στο Κρατικό Νοσοκομείο του  Πειραιά στις 13 Μαρτίου 1958. Κηδεύτηκε την επόμενη ημέρα από το Πρώτο Νεκροταφείο Αθηνών.

 Παραπομπές 

Κατηγορία:Βουλευτές Αθηνών
Κατηγορία:Βουλευτές Λακωνίας
Κατηγορία:Βουλευτές Οιτύλου
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Νομάρχες Αττικής και Βοιωτίας